ช่วยสรุปเรื่อง "สายตาผิดปกติ" ให้หน่อยค่ะ
สายตาผิดปกติมีกี่ชนิด อะไรบ้าง กระบวนการมองเห็นที่เกิดเฉพาะในลูกตาที่ปกติไม่มีโรค เริ่มจากแสงจากวัตถุระยะไกลประมาณ 20 ฟุต ผ่านกระจกตาและแก้วตา มีการหักเหของแสงเพื่อโฟกัสที่จอตา ถ้าโฟกัสที่จอตาพอดี ทำให้มองเห็นได้ชัดเจน นั่นคือ สายตาปกติ ถ้าแสงมาโฟกัสหน้าจอตา จะเกิดเป็นสายตาสั้น myopiaไมโอเปีย แต่ถ้าโฟกัสหลังจอตา จะเกิดเป็นสายตายาว Hyperopeไฮเปอร์โอป ถ้าแสงจากแนวนอนและแนวตั้งโฟกัสคนละจุดกัน จะเกิดเป็นสายตาเอียง astigmatismแอสติกมาติซึม ภาวะสายตาสั้น อาจเกิดจากกำลังหักเหของแสงของกระจกตาและแก้วตามากเกินไป หรือเมื่อกำลังหักเหของแสงปกติ ก็อาจจากลูกตายาวเกินไปหรือตาโตเกินไป ในกรณีนี้ถ้าภาพ หรือวัตถุอยู่ไกลแสง แสงจะโฟกัสหน้าจอตา จึงมองเห็นไม่ชัด แต่ถ้าภาพหรือวัตถุอยู่ในระยะ ใกล้แสง แสงจะโฟกัสตกที่จอตาพอดี จึงเห็นภาพได้ชัด จึงทำให้คนสายตาสั้น มองภาพระยะ ไกลไม่ชัด แต่มองที่ใกล้ๆชัด นั่นคือที่มาของคำว่า สายตามองใกล้ Nearsighted หมายถึงมองได้ชัดในระยะสั้นๆ ภาวะสายตายาว อาจเกิดจากกำลังหักเหแสงของกระจกตาและแก้วตาน้อยเกินไป หรือจากลูกตาสั้นเกินไป ตาเล็ก ในกรณีนี้ไม่ว่าวัตถุจะอยู่ไกลหรือใกล้ ก็จะมาโฟกัสหลังจอตา แต่เนื่องจากแก้วตาคนเราสามารถยืดหยุ่นได้ สามารถปรับให้มีกำลังโฟกัสมากขึ้นได้ ถ้าโฟกัสหลังจอตาไม่มากนัก และแก้วตาของคนนั้นยังยืดหยุ่นได้ดี อายุน้อยกว่า 40 ปี แก้วตาของคนนั้นก็จะปรับตาเพิ่มกำลังโดยอัตโนมัติ ทำให้ภาพจากวัตถุไกลมาโฟกัสที่จอตาพอดีได้ และในทำนองเดียวกันถ้าสายตายาวไม่มากและกำลังยืดหยุ่นของแก้วตายังดีมาก ก็สามารถทำให้ภาพจากวัตถุใกล้มาโฟกัสที่จอตาได้ ผู้มีสายตายาวจึงอาจจะมองชัดทั้งไกลหรือใกล้ หรือมองไกลชัด มองใกล้ไม่ชัด หรือมองไม่ชัดทั้งไกลและใกล้ ขึ้นอยู่กับขนาดของสายตายาวและกำลังความสามารถของแก้วตาที่จะยืดหยุ่นเพิ่มกำลัง ตามอายุ และเพราะต้องปรับตัวเพิ่มกำลังแก้วตาอยู่ตลอดเวลา ก่อให้เกิดการเกร็งของ กล้ามเนื้อของตา ทำให้มีอาการตาล้า ปวดเมื่อยตาได้ง่าย ผู้มีสายตายาวจึงอาจมาพบแพทย์ ด้วยมีอาการปวดศีรษะ ตาล้า ปวดตา ทั้งๆที่สายตาปกติได้ หมายถึง มองเห็นชัดเหมือนคนปกติ ภาวะสายตาเอียง มักพบปนไปกับสายตาสั้นหรือสายตายาว ส่วนใหญ่เกิดจากความโค้งของกระจกตาในแต่ละแนวไม่เท่ากัน ทำให้แสงโฟกัสเกิดกระจายหลายจุด จึงส่งผลให้เห็นภาพไม่ชัดและปวดเมื่อยตา ส่วนน้อยเกิดจากแก้วตาซึ่งอยู่คลาดเคลื่อนไปจากที่ควร ภาวะสายตาเอียงมักเป็นสาเหตุของอาการปวดเมื่อยตาที่สำคัญ มากกว่าเป็นสา เหตุให้เห็นภาพไม่ชัด คนทั่วไปมักจะเข้าใจว่าตาเอียง คือ ความผิดปกติของตำแหน่งที่อยู่ของลูกตา หรือตาเข โดยความเป็นจริงแล้ว ตาเอียงเป็นภาวะที่มองด้วยตาเปล่าจะตรวจไม่พบ ไม่ได้เกี่ยวกับตำแหน่งของลูกตา ส่วนตาเขเกี่ยวกับตำแหน่งของลูกตาซึ่งไม่อยู่ตรงกลางเมื่อมองตรงไปข้าง หน้า ภาวะตาเขจึงสังเกตได้ด้วยตาเปล่า แต่ตาเอียงใช้ตาเปล่าบอกไม่ได้ สายตาผู้สูงอายุ Presbyopia เพรสไบโอเปีย บางคนมักจะใช้คำว่าสายตายาวจึงทำให้สับสนกับสายตายาวที่กล่าวแล้วในข้างต้น จริงอยู่ เป็นภาวะที่ต้องแก้ไขด้วยเลนส์นูนเช่น เดียวกัน แต่เป็นคนละโอกาสกัน สายตาผู้สูงอายุเกิดจากความสามารถในการเพิ่มกำลังเพ่ง เพื่อปรับแก้วตาให้มีกำลังหักเหเพิ่มขึ้น เพื่อดูวัตถุระยะใกล้ลดลงตามอายุ กล่าวคือ ในเด็ก กำลังเพ่งนี้มีประสิทธิ ภาพดีมากจนถึงอายุประมาณ 40 ปี กำลังเพ่งนี้จะลดลง ทำให้คนอายุ 40 ปีมองใกล้ไม่ชัด จำ เป็นต้องใช้แว่นเลนส์นูนช่วยเมื่อต้องการดูของใกล้ๆ แต่ขณะมองไกลไม่ต้องใช้แว่น หรือถ้านำมาใช้ อาจกลับทำให้ตามัวลง สายตาผิดปกติเกิดจากอะไร ภาวะสายตาผิดปกติ มิใช่เป็นอย่างไรก็เป็นอย่างนั้นตลอด มีการเปลี่ยนแปลงตามอายุ ได้มีการศึกษาพบว่า คนทั่วไปเกิดมาในตอนเด็กจะเป็นสายตายาวเล็กน้อย พออายุ 3 - 4 ขวบ สายตาที่ยาวจะลดลงมาใกล้เคียงปกติ และสายตาจะสมบูรณ์ปกติในราวอายุ 13 - 15 ปี อันนี้คือ คนที่เกิดมามีสายตาปกติทั่วไป สาเหตุของสายตาที่ผิดปกติ ยังไม่อาจสรุปได้แน่ชัดว่าเกิดจากอะไร แต่มีปัจจัยต่างๆ เข้ามาเกี่ยวข้อง เช่น เชื้อชาติ กรรมพันธุ์ ภาวะสิ่งแวดล้อม ตลอดจนการทำงานที่ใช้สายตาดูใกล้เป็นเวลานาน
สายตาผิดปกติ
- ภาวะสายตาสั้น เกิดจากกำลังหักเหของแสงของกระจกตาและแก้วตามากเกินไป หรือเมื่อกำลังหักเหของแสงปกติ ก็อาจทำให้ตาโตเกินไป ถ้าภาพอยู่ไกลแสง แสงจะโฟกัสหน้าจอตา จึงมองเห็นไม่ชัด แต่ถ้าภาพอยู่ในใกล้แสง แสงจะโฟกัสตกที่จอตาพอดี จึงเห็นภาพได้ชัด ทำให้คนสายตาสั้น มองภาพระยะไกลไม่ชัด แต่มองที่ใกล้ๆ ชัด เป็นที่มาของคำว่า สายตามองใกล้ หมายถึง การมองได้ชัดในระยะสั้นๆ
- ภาวะสายตายาว เกิดจากกำลังหักเหแสงของกระจกตาและแก้วตาน้อยเกินไป หรือจากลูกตาสั้นเกินไป ไม่ว่าวัตถุจะอยู่ไกลหรือใกล้ก็จะโฟกัสหลังจอตา แต่เนื่องจากแก้วตาคนสามารถยืดหยุ่นได้ สามารถปรับให้มีกำลังโฟกัสมากขึ้นได้ ถ้าโฟกัสหลังจอตาไม่มากและแก้วตาของคนยังยืดหยุ่นได้ดี แก้วตาของคนจะปรับตาเพิ่มกำลังโดยอัตโนมัติ ทำให้ภาพจากวัตถุไกลมาโฟกัสที่จอตาพอดีได้ ถ้าสายตายาวไม่มากและกำลังยืดหยุ่นของแก้วตายังดีมาก ก็สามารถทำให้ภาพจากวัตถุใกล้มาโฟกัสที่จอตาได้ ผู้มีสายตายาวจึงอาจจะมองชัดทั้งไกลหรือใกล้ หรือมองไกลชัด มองใกล้ไม่ชัด หรือมองไม่ชัดทั้งไกลและใกล้ ขึ้นอยู่กับขนาดของสายตายาวและกำลังความสามารถของแก้วตาที่จะยืดหยุ่น
- ภาวะสายตาเอียง เป็นสาเหตุของอาการปวดเมื่อยตามากกว่าเป็นสาเหตุให้เห็นภาพไม่ชัด ตาเอียงเป็นภาวะที่มองด้วยตาเปล่าไม่พบ ไม่ได้เกี่ยวกับตำแหน่งลูกตา
จักษุวิทยา (จักษุวิทยา) - Ophthalmology